החדשות בדקה | "אכלתי לך את הממתקים": כך הגיבו ילדים למתיחה - וואלה! חדשות
החדשות בדקה | "אכלתי לך את הממתקים": כך הגיבו ילדים למתיחה של הוריהם
מיכל רשף יום רביעי, 02 בנובמבר 2016, 14:43
בצל הסערה סביב תאגיד השידור הציבורי, הודיע היום (רביעי) מבקר המדינה יוסף שפירא כי יפתח בחקירת יישום הרפורמות בשידור הציבורי. היום התקיים דיון סוער בנושא בוועדת הכלכלה.
סקר חדש שפורסם בארה"ב מצביע על שוויון בין הילרי קלינטון ודונלד טראמפ בבחירות לנשיאות. לפי הסקר שניהם מקבלים 44 אחוזים מהקולות. עוד עולה מהסקר כי לראשונה מתחילת הקמפיין טראמפ נתפס כאמין יותר בעיני הציבור לעומת קלינטון.
ראש הממשלה נתניהו התייחס היום לעימותים האלימים שאירעו הבוקר בין אנשי התנועה הרפורמית ונשות הכותל לבין אנשי הקרן למורשת הכותל. "ההפרה החד-צדדית של הסטטוס-קוו בכותל פוגעת במאמצינו המתמשכים להגיע לפשרה", אמר נתניהו.
מנחה תכנית האירוח ג'ימי קימל ביקש כמידי שנה מהורים למתוח את ילדיהם ולספר להם שהם אכלו להם את כל הממתקים מליל כל הקדושים. רוצים לראות איך הגיבו הילדים? צפו בסרטון.